Jurnalistul Mihai Eminescu, față în față cu Elon Musk: "Simți în dumneata ideea ziditorului? Te visezi mântuitorul nostru?".
Mirat de goana către spațiu, jurnalistul Mihai vorbește cu Elon Musk. Elon Musk: "Oamenii greșesc dacă se gândesc că tehnologia se îmbunătățește automat". Mihai: "De unde vine şi unde merge floarea / Dorinţelor obscure sădite în noian?".
Mihai și Elon Musk au vorbit despre viitor, despre tehnologie și despre locul omenirii printre stele.Mihai: Bădie Elon, ce te face să cauți locul omenirii printre stele?Elon Musk: "Trebuie să ai un motiv pentru care să te dai jos din pat dimineața și să vrei să trăiești. De ce vrei să trăiești? Ce rost are? Ce te inspiră? Ce îți place despre viitor? Și dacă nu suntem acolo, dacă în viitor nu vom fi printre stele, ca specia multiplanetară, ar fi incredibil de deprimant dacă nu acesta ar fi viitorul".Mihai: Dară tehnologia, care se dezvoltă necontenit, nu va face asta pentru noi?Elon Musk: "Oamenii greșesc dacă se gândesc că tehnologia se îmbunătățește automat. Nu se îmbunătățește automat. Se îmbunătățește numai dacă foarte mulți oameni lucrează din greu s-o facă mai bună. Dacă nu, se va degrada. Uită-te la marile civilizații, ca Egiptul antic. Au construit piramidele. Apoi au uitat cum se face. Sau romanii, care au construit acele apeducte incredibile. Și au uitat cum se face".Mihai: Simți în dumneata ideea ziditorului? Te visezi mântuitorul nostru?Elon Musk: "Vreau să fie clar: nu sunt salvatorul omenirii. Încerc doar să mă gândesc la viitor fără să mă întristez".Și coborî pe pământ Mihai, gândind un alt sens al slovelor scrise, de mult, în “Împărat și proletar":"În orice om o lume îşi face încercarea,Bătrânul Demiurgos se opinteşte-n van;În orice minte lumea îşi pune întrebareaDin nou: de unde vine şi unde merge floareaDorinţelor obscure sădite în noian?".